**2014 er Køreglædens År**

**SUBARU Nordic har udnævnt 2014 til Køreglædens År. Til maj kommer den helt nye WRX STI, og så skal der nok komme fart på køreglæden**

Subaru WRX STI har præcis som sin forgænger SI-Drive med tre indstillinger og det justerbare centerdifferentiale, DCCD. For yderligere at stramme bilens karakter op og give den endnu bedre svingegenskaber, er den nye WRX STI oven i købet blevet udstyret med Active Torque Vectoring, som flytter grænserne og sikrer at alle fire hjul trækker optimalt i alle situationer. Motoren i WRX STI er en firecylindret turboladet 2,5-liters Boxer, som via en 6-trins manuel gearkasse leverer 300 hk og 407 Nm til det symmetriske firehjulstræk.

**Diskret GT**

WRX STI’s mest kendte vartegn er det store luftindtag på motorhjelmen og den markante vinge på bagsmækken. For dem, der gerne vil være lidt mere diskrete uden at gå på kompromis med hverken præstationer eller komfort, tilbydes WRX STI også i en GT-udgave. Ud over et omfattende basisudstyr har GT desuden Harman Kardon lydanlæg med navigation og bakkamera, soltag, nøglefrit låsesystem med startknap og tonede ruder. WRX STI GT leveres uden den høje bagvinge.

**Priser på WRX STI**

Selv om WRX STI er en helt ny bilen fra nummerplade til nummerplade, så er det lykkedes den danske importør at skaffe den nye WRX STI hjem til nogle helt forrygende lave priser.

- Helt undtagelsesvist er det lykkedes os at skaffe den hjem til priser, der starter på 649.900 kroner – svarende til 130.000 kroner billigere end den nuværende WRX STI. Det skal nok hjælpe på køreglæden i 2014, siger en meget tilfreds dansk salgsdirektør, Niels Thaning.

- Det er selvfølgelig ikke min forhandlingsteknik det hele. Det meste af den gode pris hænger sammen med en gunstig Yen-kurs, men vi mærker tydeligt, at der er kommet mere fokus på Danmark i kraft af den positive modtagelse, speciet XV og den nye Forester har fået, forklarer Niels Thaning.

 